S-70/2022

I. l. Mál þetta, sem dómtekið var 7. september 2022, er höfðað með ákæru lögreglustjórans á Austurlandi, útgefinni 22. júní sl., en móttekinni 26. júlí sl., á hendur X, kennitala[...], til heimilis að [...], [...]:

„fyrir húsbrot í [...]með því að hafa aðfaranótt sunnudagsins 20. mars 2022, ruðst heimildarlaust inn í kjallaraíbúð að [...], [...], heimili A, kt. [...], með því að spenna upp glugga á þvottahúsi, og þar farið inn í svefnherbergi íbúðarinnar, þar sem A svaf, en hún hafði vaknað upp við að hundurinn hennar gelti þegar ákærði kom inn í íbúðina.

Telst þetta varða við 231. gr. almennra hegningarlaga nr. 19/1940, sbr. breytingarlög.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa: Af hálfu A er þess krafist að ákærði verði dæmdur til greiðslu bóta að fjárhæð kr. 150.000 auk vaxta skv. 8. gr., sbr. 4. gr., laga um vexti og verðtryggingu nr. 38/2001, frá 20. mars 2022, til þess dags er mánuður er liðinn frá því að bótakrafa þessi er kynnt sakborningi, en með dráttarvöxtum skv. 1. mgr. 6. gr., sbr. 9. gr., sömu laga, frá þeim degi til greiðsludags. Auk þess er krafist lögmannsþóknunar úr hendi sakbornings, brotaþola að skaðlausu skv. mati dómsins eða samkvæmt síðar framlögðum málskostnaðarreikningi, að viðbættum virðisaukaskatti.“

2. Ákærði krefst vægustu refsingar sem lög leyfa.

II.

1. Fyrir dómi hefur ákærði skýlaust viðurkennt sakargiftir, líkt og þeim er lýst í ákæru.

Með játningu ákærða, sem ekki er ástæða til að efa að sé sannleikanum samkvæm, sem og rannsóknargögnum lögreglu, þ. á. m. frumskýrslu lögreglu, ljósmyndum og öðrum gögnum, er að áliti dómsins nægjanlega sannað að ákærði hafi gerst sekur um þá háttsemi, sem í ákæru er lýst. Brot ákærða er réttilega heimfært til laga í ákæru.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

2. Að ofangreindu virtu verður ákærði sakfelldur fyrir þá háttsemi sem honum er gefin að sök í ákæru.

III.

1. Ákærði, sem er tvítugur, hefur samkvæmt vottorði sakaskrár ríkisins eigi áður gerst brotlegur við lög, sem áhrif hefur í máli þessu.

2. Ákvarða ber refsingu ákærð ameð hliðsjón af því að háttsemi hans var líkt og atvikum var háttað alvarleg. Ber því að hafa hliðsjón af 1. tl. 1. mgr. 70. gr. hegningarlaganna, en áfengisáhrif ákærða á verknaðarstundu leysa hann ekki undan refsingu, sbr. ákvæði 17. gr. almennra hegningarlaga og getur hann eigi réttlætt gjörðir sínar með þeim hætti. Til refsimildunar horfir ungur aldur ákærða, að hann lýsti fyrir dómi yfir iðrun vegna háttseminnar og að hann samþykkti að greiða umkrafðar bætur til brotaþola.

Að ofangreindu virtu þykir refsing ákærða eftir atvikum hæfilega ákveðin tveggja mánaðafangelsi, sem verður skilorðsbundin eins og greinir í dómsorði.

3. J-kk-nf S-kk-nf H-kk-nf lögmaður lagði fram hjá lögreglu, fyrir hönd brotaþola, A, kt. [...], rökstudda miskabótakröfu að fjárhæð 150.000. krónur, auk vaxta og málskostnaðar. Bótakrafan, sem er dagsett 20. júní 2022, var fyrst birt þegar fyrirkall dómsins var birt ákærða, þann 17. ágúst sl.

Afstöðu ákærða til kröfunnar er hér að framan lýst, en hann samþykkti bótaskyldu og bótafjárhæðina, og verður hún tekin til greina og þá með hliðsjón af atvikum máls, sbr. ákvæði 1. mgr. 26. gr. skaðabótalaganr. 50/1993, ásamt vöxtum eins og nánar segir í dómsorði. Með vísan til 3. mgr. 176. gr. laga nr. 88/2008 verður ákærði að auki dæmdur til að greiða brotaþola málskostnað vegna lögmannsaðstoðar, sem þykir hæfilega ákveðin 1 73.000 krónur, en við ákvörðun þeirrar fjárhæðar hefur verið tekið mið af virðisaukaskatti.

4. Af hálfu ákæruvalds féll enginn sakarkostnaður til við rekstur máls þessa.

Af hálfu ákæruvaldsins fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf, héraðsdómari kveður upp dóm þennan.

Dómsorð:

Ákærði, X, sæti fangelsi í tvománuði, en fullnustu refsingarinnar skal frestað og falli hún niður að tveimurárum liðnum frá birtingu dómsins að telja haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði A, kt. [...], 150.000 krónur í miskabætur, með vöxtum skv. 8. gr. laga nr. 38/2001 frá 20. mars 2022 til 17. ágúst sama ár, en með dráttarvöxtum frá þeim degi samkvæmt 9. gr., sbr. 6. gr. sömu laga til greiðsludags og 173.600 krónur í málskostnað.